અમદાવાદ: અમદાવાદમાં દિન-પ્રતિદિન વાહન અકસ્માતોના બનાવો વધી રહ્યા છે, તેમાં પણ બીઆરટીએસ કોરિડોરમાં ગેરકાયદે બેફામ હંકારાતાં વાહનો અને બીઆરટીએસ બસ વચ્ચેના અકસ્માતોનું પ્રમાણ ચિંતાજનક રીતે વધ્યું છે. ચાલુ મહિનામાં જ આવી ત્રણ જીવલેણ દુર્ઘટના સર્જાતાં શહેરભરમાં ભારે ચકચર મચી ગઇ છે. બીઆરટીએસના સિક્યોરિટી ગાર્ડ્સ કો‌િરડોરમાં ઘૂસનારા વાહનચાલકોને અટકાવવા દોરડાં પકડીને ઊભા રહે છે, પરંતુ આ ગાર્ડ્સ પાસે પેનલ્ટી વસૂલવા જેવી સત્તા ન હોઇ કોઇ ગાંઠતું નથી.